
Text rozhodnutia
Súd: Krajský súd Bratislava Spisová značka: 4Sp/62/2015 Identifikačné číslo súdneho spisu: 1015201157 Dátum vydania rozhodnutia: 24. 05. 2017 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2017:1015201157.1 Uznesenie Krajský súd v Bratislave v právnej veci navrhovateľa: A. I., bytom J. XXX, J. proti odporcovi: Okresný úrad Senec, katastrálny odbor so sídlom Hurbanova 21, Senec za účasti: F. Y., bytom J.Á. XXX, J. v konaní o opravnom prostriedku navrhovateľa zo dňa 7.5.2015 proti rozhodnutiu odporcu V-1430/14 zo dňa 27.4.2015 takto r o z h o d o l : Krajský súd v Bratislave konanie z a s t a v u j e . Žiaden z účastníkov konania nemá právo na náhradu trov tohto konania. o d ô v o d n e n i e : Dňa 16.7.2015 bol konajúcemu Krajskému súdu v Bratislave (ďalej len „súd“) prostredníctvom odporcu doručený návrh - opravný prostriedok navrhovateľa zo 7.5.2015, ktorým sa navrhovateľ domáhal zrušenia napadnutého rozhodnutia odporcu V-1430/14 zo dňa 27.4.2015. Na deň 24.5.2017 bol v prejednávanej veci určený termín pojednávania. Pred otvorením pojednávania navrhovateľ prehlásil, že svoj návrh berie v celom rozsahu späť a žiada, aby bolo konanie zastavené. Podľa. § 250l ods.1 Občianskeho súdneho poriadku (ďalej len „O.s.p.“) podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa. ods. 2 citovaného zákonného ustanovenia pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250 a. Podľa. § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa. § 250d ods.3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2). Odvolanie proti uzneseniu je prípustné. Pretože navrhovateľ po podaní návrhu - opravného prostriedku proti napadnutému rozhodnutiu odporcu zobral návrh späť v celom rozsahu, súd s poukazom na citované zákonné ustanovenia konanie zastavil. O trovách konania súd rozhodol v súlade s analogickým použitím ust. § 146 ods.1, písm. c), O.s.p. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, písomne, vo dvoch vyhotoveniach. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. (§ 205 ods. 1 O.s.p). Prípadne podané odvolanie ktorýmkoľvek z účastníkov konania však bude právne neúčinné, nakoľko po vyhlásení tohto uznesenia, včítane poučenia o možnosti podať voči nemu odvolanie, všetci účastníci konania zhodne prehlásili, že sa vzdávajú svojho práva podať voči tomuto uzneseniu odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1015201157.1 (dáta aktuálne k 3. 11. 2026). Záväzné je znenie zverejnené súdom.




